Предвиђајући убрзани развој тенкова и повећање њихове оклопне заштите немачка армија је 1940. године уговорила са Крупом и Рајнметалом производњу јачег противтенковског топа. Радови на пројектовању новог противтенковског топа добили су на значају након што су се немачке јединице, током Операције Барбароса по први пут сусреле са совјетским тешким тенковима типа КВ-1 и КВ-2. 75 -{mm}- Пак 40 (7,5 -{cm}- Pak 40) је био Рајнметалов дизајн и представљао је побољшану верзију постојећег противтенковског топа калибра 50 mm Пак 38 (5 cm Pak 38). Пак 40 је био постављен на слично двокрако постоље, а имао је и двоструки оклопни штит за посаду. У наоружање је уведен током 1941. године и постао је стандардни противоклопни топ у немачкој армији све до краја Другог светског рата.